CELEX: 32014R0875
Language: lt
Date: 2014-08-08 00:00:00
Title: 2014 m. rugpjūčio 8 d. Komisijos įgyvendinimo reglamentas (ES) Nr. 875/2014 dėl tam tikrų prekių klasifikavimo Kombinuotojoje nomenklatūroje

13.8.2014   
            
            
               LT
            
            
               Europos Sąjungos oficialusis leidinys
            
            
               L 240/9
            
         KOMISIJOS ĮGYVENDINIMO REGLAMENTAS (ES) Nr. 875/2014
   2014 m. rugpjūčio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 8 d.
      
         
            Komisijos vardu
         
         
            Pirmininko pavedimu
         
         Martine REICHERTS
         
            Komisijos narė
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys (LED plokštė) aliuminio korpuse, kurio apytiksliai matmenys 40 × 40 × 7 cm, turintis šiuos komponentus:
                  
                              —
                           
                           
                              spausdintinėje plokštėje sumontuotus šviesos diodus (LED), kurių taškų tankis 72 × 72, o skaistis 2 000 cd/m2,
                           
                        
                              —
                           
                           
                              maitinimo (įėjimo ir išėjimo) jungtis,
                           
                        
                              —
                           
                           
                              duomenų įvesties (įėjimo ir išėjimo) jungtis,
                           
                        
                              —
                           
                           
                              kelių plokščių sujungimo laikiklius ir išpjovas.
                           
                        Gaminys pateikiamas kaip skirtas naudoti modulinėje LED vaizdo sienoje. Jame nėra vaizdo procesoriaus.
                  Su kitomis plokštėmis sujungta arba nesujungta LED plokštė negali rodyti vaizdų tiesiogiai iš vaizdo šaltinio. Ji gali rodyti tik signalus iš specialiojo vaizdo procesoriaus (skaitmeninio keitiklio), kuris signalus apdoroja ir paskirsto visoms LED vaizdo sienos plokštėms.
                  Prie vaizdo procesoriaus prijungta plokštė gali rodyti daugiaspalvius (281 trln. spalvų) vaizdus.
                  Žr. paveikslą (1)
                  
               
               
                  8529 90 92
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8529, 8529 90 ir 8529 90 92 atitinkančiais prekių aprašymais.
                  Atsižvelgiant į objektyvias LED plokštės charakteristikas, pavyzdžiui, į laikiklius, jungtis ir gebėjimą rodyti daugiaspalvius vaizdus, laikytina, kad LED plokštė skirta sujungti su kitomis plokštėmis ir prijungti prie išorinio specialiojo vaizdo procesoriaus, taip sukonstruojant 8528 59 pozicijai priskiriamą LED vaizdo sieną.
                  Pirminį vaizdo signalą apdoroja ir vaizdo sienai perduoda vaizdo procesorius. Vaizdo procesorius pilno vaizdo signalą paskirsto visoms LED plokštėms. Jei vienos plokštės trūksta arba ji sugedusi, vaizdo sienoje rodomas ne visas vaizdo signalas. Todėl laikytina, kad kiekviena pavienė plokštė yra esminė LED vaizdo sienos dalis, būtina jos kaip visumos veikimui.
                  Gaminys neklasifikuotinas pagal XVI skyriaus 2 pastabos a punktą, nes su kitomis plokštėmis sujungta arba nesujungta LED plokštė gali veikti tik kartu su vaizdo procesoriumi. Todėl ji nepriskirtina 8528 pozicijai kaip monitorius arba 8531 pozicijai kaip vaizdo signalizacijos aparatas.
                  Todėl gaminys klasifikuotinas kaip kitos aparatų, priskiriamų 8528 pozicijai, dalys priskiriant KN kodą 8529 90 92.
               
            
         
      
                  
                     
               
               
                  
                     
               
            
         (1)  Paveikslai pateikiami tik dėl informacijos.